Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: 
Paragraph Index: 36

3. cikk A kötött segélyhitelkeret összege és pénzügyi feltételei A kötött segélyhitelkeretbõl finanszírozható projektek összértéke legfeljebb 8,6 M USD, azaz nyolcmillió hatszázezer amerikai dollár. A végleges kötelezettség az Eximbank és a Laoszi Népi Demokratikus Köztársaság Pénzügyminisztériuma között megkötésre kerülõ egyedi hitelszerzõdések alapján keletkezik a 7. cikk szerint. 2009/75. szám A kötött segélyhitelkeretbõl folyósítható hitelek kedvezményének mértéke nem lehet kevesebb mint 50%, az OECD Megállapodás által elõírt minimum kedvezményezettséggel összhangban. A kötött segélyhitelkeretbõl folyósított hitelek futamideje a folyósítási idõszakot követõen nem haladhatja meg a 18 (tizennyolc) évet, mely idõtartam az OECD Megállapodásban foglaltak alapján a hitel kezdõnapjától számított maximum 8 (nyolc) év türelmi idõt és maximum 10 (tíz) év törlesztési idõszakot foglal magába. A kötött segélyhitelkeretbõl folyósított hitelekhez a folyósítási idõszak az egyedi hitelszerzõdésekben kerül rögzítésre, az adott projekttõl függõen. A folyósítási idõszak nem haladhatja meg a 3 (három) évet. A kamat mértéke az egyedi hitelszerzõdésekben kerül rögzítésre az OECD Megállapodás alapján és mértéke a kölcsön teljes futamideje alatt változatlan marad. A kötött segélyhitelkeretbõl folyósított hitelekre az egyedi hitelszerzõdésekben rögzített mértékû kockázati felár kerül felszámításra az OECD Megállapodásban foglaltakkal összhangban, amely adomány elem formájában elengedésre kerül a vegyes hitel részeként.

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes